
A la Noah li agradava molt mamar.

—De què té gust la llet de la mama? —li preguntaven.

—De tomàquet, i xocolata, i maduixes dolces, i cireres, 

i rovellons collits per l’avi... Però la llet de la mama encara 

és més bona! —afegia sempre.

Quan era un bebè, la Noah gairebé mamava tot 

el dia (i també a la nit), i pertot arreu la seguia un 

nuvolet petit. Era el núvol del benestar, i és que... 

A la teta s’hi estava taaaaan bé!

La Noah s’anava fent gran i la teta seguia sent el que més 

li agradava. A vegades la feia abans de dinar, altres per 

postres, i altres, abans i després dels macarrons! La Noah 

no només feia teta per alimentar-se. També mamava per 

calmar-se, per adormir-se, quan s’havia fet mal, quan estava 

malalta, quan havia enyorat la mare…

A la teta s’hi estava taaaaan bé! 

I quan mamava se sentia dins del núvol 

de cotó fluix que l’abraçava tota.

